
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 831 

6 Ιουλίου 2006 


ΑΠΟΦΑΣΕΙ Σ 

Αριθμ. 291275 

Κατανομή ποσοτήτων αναφοράς αγελαδινού γάλακτος 
από το Εθνικό Απόθεμα από την γαλακτοκομική πε¬ 
ρίοδο 2006-2007. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη. 

1. Τις διατάξεις: 

α) του άρθρου 22 παρ. 3 του ν 992/1979 περί «Ορ- 
γανώσεως των διοικητικών υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδας εις 
τας Ευρωπαϊκός Κοινότητας και ρυθμίσεως συναφών 
σχετικών θεσμικών και οργανωτικών θεμάτων» (Α' 280) 
σε συνδυασμό με τις διατάξεις του άρθρου 33 του νόμου 
2538/97 (Α' 242) περί «Τροποποίηση της κείμενης νο¬ 
μοθεσίας για τα γεωργικά και κτηνοτροφικά φάρμακα, 
ρύθμιση χρεών συνεταιριστικών οργανώσεων και άλλες 
διατάξεις» όπως τροποποιήθηκε και συμπληρώθηκε με 
το άρθρο 33 παρ 2 και 3 του ν 3147/03 (Α' 135) περί 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που τέθηκε σε ισχύ 
με το πρώτο άρθρο του υπ’ αριθμ. 63/2005 Προεδρικού 
Διατάγματος περί «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (Α' 98). 

γ) του π.δ. 402/88 «Περί Οργανισμού του Υπουργείου 
Γεωργίας», όπως τροποποιήθηκε και ισχύει. 

δ) του ν. 2520/1997 (Α' 173) περί «Μέτρα για τους νέους 
αγρότες, σύσταση Οργανισμού Γεωργικής Επαγγελμα¬ 
τικής Εκπαίδευσης, κατάρτισης και απασχόλησης και 
άλλες διατάξεις» όπως τροποποιήθηκε και ισχύει. 

ε) του άρθρου 94 του ν. 2127/1993 (Α' 48) όπως τρο¬ 
ποποιήθηκε με το άρθρο 3 του ν. 2332/1995 (Α' 181), το 
άρθρο 30 του ν. 3147/2003 (Α' 135) και το άρθρο 15 του 
νόμου 3399/2005 (Α' 255) 

2. Τους κανονισμούς, όπως τροποποιούνται και ισχύ¬ 
ουν κάθε φορά: 

α) 1255/1999 (ΕΚ) του Συμβουλίου «περί κοινής οργα- 
νώσεως αγοράς στον τομέα του γάλακτος και των γα¬ 


λακτοκομικών προϊόντων» (Ε 160) όπως τροποποιήθηκε 
με τον Καν (ΕΚ) 1787/2003 του Συμβουλίου (1270). 

β) 1788/03 (ΕΚ) του Συμβουλίου «για τη θέσπιση συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων» (Ε 270). 

γ) 595/2004 (ΕΚ) της Επιτροπής για τις λεπτομέρειες 
εφαρμογής του Καν. 1788/03 του Συμβουλίου για τη 
θέσπιση εισφοράς στον τομέα του γάλακτος και των 
γαλακτοκομικών προϊόντων (Ε 94). 

3. Την υπ’ αριθμ. 302026/2004 (Β 1688) ΚΥΑ με θέμα 
«Συμπληρωματικά μέτρα εφαρμογής του καθεστώτος 
της εισφοράς στον τομέα του γάλακτος και των γαλα¬ 
κτοκομικών προϊόντων», όπως ισχύει κάθε φορά. 

4. Την υπ’ αριθμ. Υ1/2004 (Β 513) απόφαση του Πρωθυ¬ 
πουργού για μετονομασία του Υπουργείου Γ εωργίας σε 
Υπουργείο «Αγροτικής Ανάπτυξης και Τροφίμων». 

5. Την υπ’ αριθμ. Υ132/11.10.2004 (Β 1533) απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων για ανάθεση αρμοδιοτήτων στον Υφυ¬ 
πουργό Αγροτικής Ανάπτυξης και Τροφίμων Αλέξανδρο 
Κοντό. 

6. Την εισήγηση της Διεύθυνσης Ζωικής Παραγωγής 
και Α.Π.Α. του Υπουργείου Αγροτικής Ανάπτυξης και 
Τροφίμων. 

7. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Την κατανομή ποσοτήτων αναφοράς αγελαδινού γά¬ 
λακτος από το Εθνικό Απόθεμα από το γαλακτοκομικό 
έτους 2006-2007, όπως παρακάτω: 

1) Δικαιούχοι 

Γεωργοί, φυσικά ή νομικά πρόσωπα ή ομάδα φυσι¬ 
κών ή νομικών προσώπων των οποίων η εκμετάλλευση 
βρίσκεται στην ελληνική επικράτεια, που παράγουν και 
εμπορεύονται αγελαδινό γάλα ή και γαλακτοκομικά 
προϊόντα από αγελαδινό γάλα ή προετοιμάζονται να 
το πράξουν σε πολύ σύντομο χρονικό διάστημα. 

2) Κατηγορία δικαιούχων 

α) Γ εωργοί που μετά την 1.1.2005 εντάχθηκαν στα προ¬ 
γράμματα εφαρμογής του Καν (ΕΚ) 1257/99 για ενίσχυση 
πρώτης εγκατάστασης ή ενίσχυσης στα πλαίσια ενός 
σχεδίου βελτίωσης ή μετεγκατάστασης κτηνοτροφικών 
μονάδων ή του ν. 3299/2004 (Α' 261) περί «Κίνητρα Ιδι¬ 
ωτικών Επενδύσεων για την Οικονομική Ανάπτυξη και 

την Περιφερειακή Σύγκλιση» και δεν έλαβαν ποσόστωση 
για την γαλακτοκομική περίοδο 2005-2006 ή β) γεωργοί 
που θα υποβάλλουν κατά το τρέχον ημερολογιακό έτος 
και μέχρι 31.12.2006 αίτημα ένταξης ατα ανωτέρω προ¬ 
γράμματα, εφόσον καλύπτουν τις λοιπές προϋποθέσεις 
ένταξης στο σχετικό πρόγραμμα. 

Στα σχετικά επενδυτικά σχέδια θα πρέπει να προ- 
βλέπεται δραστηριότητα παραγωγής τουλάχιστον 60 
τόνων αγελαδινού γάλακτος ανά γαλακτοκομικό έτος. 

Στους παραπάνω δικαιούχους κατανέμεται κατ’ αρχήν 
(προσωρινά) ατομική ποσότητα αναφοράς μέχρι 100% 
της αιτούμενης από αυτούς ποσότητας που σε κάθε 
περίπτωση δεν υπερβαίνει την προβλεπόμενη ποσότη¬ 
τα στο επενδυτικό τους σχέδιο κατά την ολοκλήρωση 
του. 

Για τον υπολογισμό των προβλεπόμενων στο επεν¬ 
δυτικό σχέδιο ποσοτήτων παραγομένου γάλακτος 
λαμβάνεται υπόψη απόδοση μέχρι 6 τόνοι περίπου 
ανά αγελάδα ετησίως. Σε κάθε περίπτωση λαμβά- 
νεται υπόψη τυχόν ποσόστωση που κατέχει ο αϊτών. 
Η οριστικοποίηση της χορηγούμενης από το εθνι¬ 
κό απόθεμα ατομικής ποσότητας αναφοράς γίνεται 
από τον ΕΛ.Ο.Γ. με την ολοκλήρωση της επένδυσης 
η οποία επιβεβαιώνεται με την υποβολή στον ΕΛΟ.Γ. 
εκ μέρους του ενδιαφερομένου της σχετικής έκθεσης 
της Αρμόδιας Αρχής, λαμβανομένου υπόψη των περι¬ 
πτώσεων ανωτέρας βίας και εξαιρετικών περιστάσεων 
δεόντως αιτιολογημένων. Σε αντίθετη περίπτωση η 
ατομική ποσότητα αναφοράς θα αφαιρείται από τον 
δικαιούχο και θα επιστρέφει χωρίς αντιστάθμιση στο 
Εθνικό Απόθεμα. 

3) Αιτήσεις - Δικαιολογητικά 

Προκειμένου να χορηγηθεί ατομική ποσότητα αναφο¬ 
ράς στην παραπάνω κατηγορία δικαιούχων οι ενδιαφε¬ 
ρόμενοι υποβάλλουν αίτηση - δήλωση, σύμφωνα με το 
υπόδειγμα I. Οι αιτήσεις συνοδεύονται με βεβαίωση της 
αρμόδιας για την αξιολόγηση του επενδυτικού σχεδίου 
αρχής σύμφωνα με το υπόδειγμα II. 

Οι αιτήσεις των δικαιούχων υποβάλλονται μέχρι 2 
Οκτωβρίου 2006 προς τον ΕΛΟΓ είτε κατ’ ευθείαν, είτε 
μέσω των περιφερειακών υπηρεσιών εποπτείας γάλα¬ 
κτος του ΕΛΟΓ, είτε μέσω των Διευθύνσεων Αγροτικής 
Ανάπτυξης των Νομαρχιακών Αυτοδιοικήσεων και λαμ¬ 
βάνουν αριθμό πρωτοκόλλου από την αρχή στην οποία 
κατατίθενται. 

4) Όροι - Προϋποθέσεις 

4.1) Παραγωγός στον οποίο χορηγήθηκε ατομική 
ποσότητα αναφοράς από το εθνικό απόθεμα δεν 
επιτρέπεται να προβεί σε μεταβίβαση ατομικής πο¬ 
σότητας αναφοράς πριν την παρέλευση τριών (3) 
γαλακτοκομικών περιόδων, αρχής γενομένης από τη 
γαλακτοκομική περίοδο οριστικής χορήγησης της. 
Σε αντίθετη περίπτωση η ατομική ποσότητα ανα¬ 
φοράς που του χορηγήθηκε από το εθνικό απόθεμα 
επανέρχεται χωρίς αντιστάθμιση στο εθνικό από¬ 
θεμα και η σχετική πράξη μεταβίβασης θεωρείται 
ως μη γενόμενη. Εξαιρούνται οι περιπτώσεις που 
προβλέπονται στο άρθρο 13 παρ. 4 της υπ’ αριθμ. 
302026/2004 (Β 1688) κοινή υπουργικής απόφασης 
με θέμα «Συμπληρωματικά μέτρα εφαρμογής του 
καθεστώτος της εισφοράς στον τομέα του γάλα¬ 


κτος και των γαλακτοκομικών προϊόντων» όπως 
τροποποιήθηκε και ισχύει. Σε περίπτωση θανάτου 
του δικαιούχου πριν την παρέλευση της εν λόγω 
τριετίας, το μέρος της ατομικής του ποσότητας 
αναφοράς που του έχει χορηγηθεί με βάσει την 
παρούσα απόφαση, επιστρέφει στο Εθνικό Απόθεμα 
εκτός αν ο (οι) κληρονόμος(οι) είναι παραγωγός(οι) 
αγελαδινού γάλακτος. Σε κάθε περίπτωση οι νέοι 
κάτοχοι της μεταβιβασθείσας ατομικής ποσότητας 
αναφοράς δεν επιτρέπεται να μεταβιβάσουν καμία 
ποσότητα αναφοράς μέχρι της συμπλήρωσης της 
εν λόγω τριετίας. 

4.2) Δεν είναι δικαιούχοι της παρούσας κατανομής 
οι παραγωγοί οι οποίοι κατά τα γαλακτοκομικά έτη 
2004-2005 ή και 2005-2006 προέβησαν σε μεταβίβαση 
μέρους ή όλης της ατομικής τους ποσότητας αναφο¬ 
ράς και δεν την έχουν ανακτήσει μέχρι την υποβολή 
αίτησης για χορήγηση ποσότητας αναφοράς βάσει της 
παρούσας. 

4.3) Δεν χορηγείται ποσότητα αναφοράς αγελαδινού 
γάλακτος από το Εθνικό απόθεμα στους δηλώνοντας 
ανακριβή στοιχεία στην σχετική αίτηση χορήγησης και 
τυχόν χορηγηθείσα ποσότητα σε αυτούς επιστρέφεται 
χωρίς αντιστάθμιση στο Εθνικό απόθεμα. 

5) Διαδικασία 

Μετά το πέρας της περιόδου υποβολής των αιτήσεων, 
ο ΕΛΟΓ προβαίνει σε διοικητικό έλεγχο των αιτήσεων 
ελέγχοντας την ορθότητα των στοιχείων όσον αφορά 
ιδίως την κατοχή ατομικής ποσόστωσης αγελαδινού 
γάλακτος, την ύπαρξη μητρώου εκμετάλλευσης, τα 
συνοδευτικά δικαιολογητικά κ.λπ. Με την ολοκλήρω¬ 
ση της επεξεργασίας των στοιχείων όπως παραπάνω, 
στέλνονται συγκεντρωτικοί πίνακες σύμφωνα με το 
Υπόδειγμα III στη Δ/νση Ζωικής Παραγωγής και ΑΠΑ 
η οποία εισηγείται την έκδοση υπουργικής απόφασης 
Κατανομής. 

Στη συνέχεια ο ΕΛ.Ο.Γ. προβαίνει στην υλοποίηση 
της παραπάνω απόφασης σε συνεργασία με τις Διευ¬ 
θύνσεις Αγροτικής Ανάπτυξης των Νομαρχιακών Αυ¬ 
τοδιοικήσεων της χώρας και συντάσσει καταστάσεις 
δικαιούχων. 

Οι καταστάσεις των δικαιούχων αναρτώνται με τη 
συνήθη διαδικασία ανάρτησης στα γραφεία του ΕΛ.Ο.Γ. 
και στις Δ/νσεις Αγροτικής Ανάπτυξης των Νομαρχια¬ 
κών Αυτοδιοικήσεων επί 20 ημέρες, περίοδο κατά την 
οποία οι ενδιαφερόμενοι παράγωγοι έχουν δικαίωμα 
υποβολής ένστασης. 

Οι Ενστάσεις θα αφορούν μόνο τυχόν λάθη ή παρα¬ 
λείψεις για παραγωγούς που ανήκουν στην κατηγο¬ 
ρία δικαιούχων για την οποία προβλέπεται χορήγηση 
ατομικής ποσότητας αναφοράς βάσει της παρούσας 
απόφασης. 

Οι ενστάσεις υποβάλλονται στον ΕΛ Ο.Γ. μέσω των 
Δ/νσεων Αγροτικής Ανάπτυξης των Νομ. Αυτοδιοικήσε¬ 
ων, εξετάζονται από τον ΕΛΟ.Γ. σε συνεργασία με τη 
Δ/νση Ζωικής Παραγωγής και ΑΠΑ και τα αποτελέσματα 
αναρτώνται επί 1 εβδομάδα στους παραπάνω τόπους 
ανάρτησης. 

Σε περίπτωση διαπίστωσης αχρεωστήτως χορηγη- 
θεισών ποσοτήτων αναφοράς αυτές επιστρέφουν στο 
Εθνικό Απόθεμα. 

Οι περιπτώσεις ανωτέρας βίας και οι εξαιρετικές περιστά¬ 
σεις δεόντως αιτιολογημένες υποβάλλονται στον ΕΛ.Ο.Γ. 
μέσω της οικείας Δ/νσης Αγροτικής Ανάπτυξης μαζί με τα 
σχετικά παραστατικά και ενδεχόμενες παρατηρήσεις και 
εξετάζονται από το Διοικητικό Συμβούλιο του ΕΛ.Ο.Γ. 

Με την ολοκλήρωση της διαδικασίας κατανομής ο 
ΕΛ.Ο.Γ. ενημερώνει σχετικά τους δικαιούχους. 


6) Γενικά 

Οι Δ/νσεις Γεωργικής Ανάπτυξης των Περιφερειών, οι 
Δ/νσεις Αγροτικής Ανάπτυξης των Νομαρχιακών Αυτοδι¬ 
οικήσεων και ο ΕΛΟ.Γ. ενημερώνουν τους παραγωγούς με 
κάθε πρόσφορο μέσο για τους όρους, τις προϋποθέσεις 
και τη διαδικασία εφαρμογής της παρούσας απόφασης. 

ΥΠΟΔΕΙΓΜΑ I 


ΑΙΤΗΣΗ - ΔΗΛΩΣΗ 

Χορήνησης ποσότητας αναφοράς ανελαδινού νάλακτος (ποσόστωσης) 
από το Εθνικό απόθευα 

ΠΡΟΣ; 

ΕΛΛΗΝΙΚΟ ΟΡΓΑΝΙΣΜΟ ΓΑΛΑΚΤΟΣ (ΕΛ.Ο.Γ.) 

Κηφισίας 33 

540 14 Θεσσαλονίκη 

Τ.0.508 29 

(Κατευθείαν ή μέσω των περιφερειακών υπηρεσιών ίου ΕΛ.Ο.Γ ή μέσω των Δ/νσεων Αγροτικής Ανάπτυξης των Νομ. Αυτοδιοικήσεων) 

Α, ΣΤΟΙΧΕΙΑ ΓΕΩΡΓΟΥ 

ΛΟΥ _ Α.Φ.Μ.: |_|_|_|_|_|_|_|_|_|_|_| 

ΕΠΩΝΥΜΟ Ή ΕΠΩΝΥΜΙΑ Μ 1 I II I I I 1 Μ I I II Μ I I I I 

ΟΝΟΜΑ I I I I I I I I I II I ΟΝΟΜΑ ΠΑΤΡΟΣ I I I Μ I I I I I I I I I 

Α.Δ.ΤΑΥ/ΤΑΣ | | | | I I I I ΗΜΕΡ. ΕΚΔΟΣΗΣ | | I I I I I ΕΚΔ ΑΡΧΗ _ 

ΔΙΕΥΘΥΝΣΗ ΚΑΤΟΙΚΙΑΣ 

ΟΔΟΣ _ ΑΡΙΘΜ. Τ.Κ. ΤΗΛ. 

ΚΟΙΝΟΤΗΤΑ/ΔΗΜΟΣ_ | | 1 | I I I II 

Β. ΣΤΟΙΧΕΙΑ ΕΔΡΑΣ ΕΚΜΕΤΑΛΛΕΥΣΗΣ 

ΕΔΡΑ ΤΗΣ ΕΚΜΕΤΑΛΛΕΥΣΗΣ _ 

Η ΕΔΡΑ ΤΗΣ ΕΚΜΕΤΑΛΛΕΥΣΗΣ ΒΡΙΣΚΕΤΑΙ ΣΕ ΜΕΙΟΝΕΚΤΙΚΗ ΠΕΡΙΟΧΗ (άρθρο 17 Καν. (ΕΚ) 1257/99) 

ΝΑΙ □ ΌΧΙ □ 

ΚΩΔΙΚΟΣ ΕΚΜΕΤΑΛΛΕΥΣΗΣ ΑΠΟ ΚΤΗΝΙΑΤΡΙΚΗ ΒΑΣΗ ΔΕΔΟΜΕΝΩΝ ΙΠΠΠΠΠΠΠΠΠΠΠΙ 

ΦΥΣΙΚΟ ΠΡΟΣΩΠΟ [] 

ΚΑΤΗΓΟΡΙΑ ΠΑΡΑΓΩΓΟΥ ΝΟΜΙΚΟ ΠΡΟΣΩΠΟ Π 

ΟΜΑΔΑ ΦΥΣΙΚΩΝ ΠΡΟΣΩΠΟΝ [ | 

ΟΜΑΔΑ ΝΟΜΙΚΩΝ ΠΡΟΣΩΠΩΝ _] 

Γ. ΕΡΩΤΗΜΑΤΟΛΟΓΙΟ 


1 ΑΡΙΘΜΟΣ ΑΓΕΛΑΔΩΝ ΓΑΛΑΚΤΟΠΑΡΑΓΩΓΗΣ ΤΗΣ 
ΕΚΜΕΤΑΛΛΕΥΣΗΣ 

2 ΠΟΣΟΣΤΩΣΗ ΠΟΥ ΗΔΗ ΚΑΤΕΧΩ ΤΗΝ 31/03/2006 (τόνοι) 

3 ΠΟΣΟΣΤΩΣΗ ΠΟΥ ΑΙΤΟΥΜΑΙ (τόνοι) 



4 ΕΧΕΤΕ ΠΡΟΒΕΙ ΣΕ ΜΕΤΑΒΙΒΑΣΗ ΜΕΡΟΥΣ η ΟΛΗΣ 
ΤΗΣ ΑΤΟΜΙΚΗΣ ΣΑΣ ΠΟΣΟΤΗΤΑΣ ΑΝΑΦΟΡΑΣ ΚΑΤΑ 
ΤΗ ΔΙΑΡΚΕΙΑ ΤΗΣ ΓΑΛΑΚΤΟΚΟΜΙΚΗΣ ΠΕΡΙΟΔΟΥ 
2004-2005 ή ΚΑΙ 2005-2006; 

5 ΕΧΕΤΕ ΠΡΟΒΕΙ ΣΕ ΜΕΤΑΒΙΒΑΣΗ ΜΕΡΟΥΣ ή ΟΛΗΣ 
ΤΗΣ ΑΤΟΜΙΚΗΣ ΣΑΣ ΠΟΣΟΤΗΤΑΣ ΑΝΑΦΟΡΑΣ ΜΕΤΑ 
ΤΗΝ 01-04-2006; 

6 ΕΑΝ ΝΑΙ ΕΧΕΤΕ ΑΝΑΚΤΗΣΕΙ ΤΗ ΜΕΤΑΒΙΒΑΣΟΕΙΣΑ 
ΠΟΣΟΤΗΤΑ ΑΝΑΦΟΡΑΣ ΜΕΧΡΙ ΤΗΝ ΥΠΟΒΟΛΗ ΤΗΣ 
ΠΑΡΟΥΣΑΣ ΑΙΤΗΣΗΣ ; 



ΑΝ ΑΝΗΚΕΤΕ ΣΤΗΝ ΠΑΡΑΚΑΤΩ ΚΑΤΗΓΟΡΙΑ ΣΥΜΠΛΗΡΩΣΤΕ ΤΗΝ ΑΝΤΙΣΤΟΙΧΗ ΕΝΔΕΙΞΗ 


7 ΕΧΕΤΕ ΥΠΟΒΑΛΛΕΙ ΑΙΤΗΣΗ ΓΙΑ ΕΝΤΑΞΗ ΣΤΑ 

ΠΡΟΓΡΑΜΜΑΤΑ ΤΟΥ ΚΑΝ. (ΕΚ) 1257/99 ή ΤΟΥ ν. 

3299/04 ; 

8 ΕΑΝ ΝΑΙ : 

8.1 ΣΤΟ ΠΡΟΓΡΑΜΜΑ ΝΕΩΝ ΓΕΩΡΓΩΝ ΓΙΑ 
ΠΡΙΜΟΔΟΤΗΣΗ ΠΡΩΤΗΣ ΕΓΚΑΤΑΣΤΑΣΗΣ (ΚΥΑ 
609/2005) 

8.2 ΣΤΟ ΠΡΟΓΡΑΜΜΑ ΝΕΩΝ ΓΕΩΡΓΩΝ ΓΙΑ 
ΕΝΙΣΧΥΣΗ ΣΤΑ ΠΛΑΙΣΙΑ ΕΝΟΣ ΣΧΕΔΙΟΥ 
ΒΕΛΤΙΩΣΗΣ (ΚΥΑ 637/2005) 

8.3 ΛΟΙΠΑ ΠΡΟΓΡΑΜΜΑΤΑ (αναφέρετε ΚΥΑ.) 

8.4 ΣΕ ΚΑΘΕ ΠΕΡΙΠΤΩΣΗ ΝΑ ΣΥΜΠΛΗΡΩΣΕΤΕ ΤΗΝ 
ΠΡΟΒΛΕΠΟΜΕΝΗ ΓΑΛΑΚΤΟΠΑΡΑΓΩΓΗ (τόνοι) 
ΚΑΤΑ ΤΗΝ ΟΛΟΚΛΗΡΩΣΗ ΤΟΥ ΕΠΕΝΔΥΤΙΚΟΥ 
ΣΧΕΔΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


■ Η αίτηση-δήλωση συμπληρώνεται από δικαιούχους χορήγησης ποσόστωσης αγελαδινού 
γάλακτος σύμφωνα με την παρ. 2 της υπ'αριθ. 291275/15-6-2006 απόφασης του Υπουργείου 
Αγροτικής Ανάπτυξης και Τροφίμων 

■ Επισυνάπτεται βεβαίωση της αρμόδιας για την αξιολόγηση του επενδυτικού σχεδίου 
α ΡΧΠζ (Υπόδειγμα II) 


ΔΗΛΩΝΩ ΥΠΕΥΘΥΝΑ ΟΤΙ : 

> ΕΛΑΒΑ ΓΝΩΣΗ ΤΩΝ ΟΡΩΝ ΚΑΙ ΠΡΟΫΠΟΘΕΣΕΩΝ ΧΟΡΗΓΗΣΗΣ ΠΟΣΟΣΤΩΣΗΣ ΑΠΟ 
ΤΟ ΕΘΝΙΚΟ ΑΠΟΘΕΜΑ 

> ΘΑ ΔΙΕΥΚΟΛΥΝΩ ΤΟΥΣ ΕΛΕΓΧΟΥΣ 

> ΑΠΟΔΕΧΟΜΑΙ ΤΗΝ ΑΝΑΡΤΗΣΗ ΤΩΝ ΣΤΟΙΧΕΙΩΝ ΠΟΥ ΔΗΛΩΝΩ ΣΤΗΝ ΠΑΡΟΥΣΑ ΑΙΤΗΣΗ 


200 


Ο/Η 

ΔΗΛΩΝ / ΔΗΛΟΥΣΑ 


Συμπληρώνεται από τον ΕΛ.Ο.Γ. : 

ΠΟΣΟΣΤΟ ΧΡΗΣΙΜΟΠΟΙΗΣΗΣ ΤΗΣ ΠΟΣΟΣΤΩΣΗΣ ΚΑΤΑ ΤΗΝ 
ΠΕΡΙΟΔΟ 2005-2006 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ II 


ΒΕΒΑΙΩΣΗ 


Βεβαιώνεται ότι: 

Ο / Η.είναι γεωργός / νέος γεωργός και 

υπέβαλλε την . επενδυτικό σχέδιο για 

. στα πλαίσια του Καν. (ΕΚ) 1257/99 ή του ν. 3299/04 

(σημειώνεται η αντίστοιχη περίπτωση) στο οποίο προβλέπεται παραγωγή . 

τόνων αγελαδινού γάλακτος από .αγελάδες και επιπλέον κρίθηκε στα πλαίσια 

του προγράμματος. 

- δικαιούχος (αριθμός υπουργικής απόφασης.) 

- εν δυνάμει δικαιούχος 

- επιλαχών. 

(σημειώνεται η αντίστοιχη περίπτωση) 


Προϊστάμενος της Υπηρεσίας 


(Υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΥΓΚΕΝΤΡΩΤΙΚΟΣ ΠΙΝΑΚΑΣ 
Επενδυτικά Σχέδια 


ΥΠΟΔΕΙΓΜΑ III 


Πρόγραμμα . 


ΑΡΙΘΜΟΣ 

ΑΙΤΗΣΕΩΝ 

ΠΟΣΟΣΤΩΣΗ ΠΟΥ 
ΗΔΗ ΚΑΤΕΧΟΥΝ 
(σε τόνους) 

ΑΙΤΟΥΜΕΝΗ 
ΠΟΣΟΣΤΩΣΗ 
(σε τόνους) 

ΠΡΟΒΛΕΠΟΜΕΝΗ 
ΠΟΣΟΣΤΩΣΗ στα 
επενδυτικά σχέδια(σε 
τόνους) 






















Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Ιουνίου 2006 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 

